Riçard Armitaj: Müdafiə sahəsində əməkdaşlığımız sabitdir, siyasi əlaqələrimizi də yüksək səviyyəyə çatdırmalıyıq
ABŞ Dövlət katibinin keçmiş müavini Amerikanın səsinə eksklüziv müsahibədə ABŞ-Azərbaycan münasibətlərini şərh edir
Türkiyə- Amerika şurasının sədri, Riçard Armitaj ABŞ-Azərbaycan münasibətlərinin gələcəyinə nikbin baxdığını deyir. Onun fikrincə, münasibətlərdə həll olmamış müəyyən məsələlər olsa da, iki ölkə arasında əlaqələr yaxşı səviyyədədir. Dövlət katibi Hillari Klintonun Azərbaycana bu yaxınlarda səfəri müşahidəçilərin fikrincə, Birləşmiş Ştatlarla Azərbaycan arasında münasibətlərə müsbət bir stimul verə bilər. Bu səfərin bir müddət ikitərəfli münasibətlərdə yaranmış soyuqluğa son qoyulduğunu nümayiş etdirdiyi düşünülür. Amerika-Türkiyə şurasının sədri Riçard Armitajın fikrincə, səfər ABŞ-ın münasibətlərdə yaranmış soyuqluğa son qoymaq istədiyinə işarədir: Vaşinqton Azərbaycanla münasibətlərə önəm verdiyini nümayiş etdirərək, Müdafiə naziri Robert Geytsi Bakıya göndərmişdi. Geytsin Azərbaycana prezident Obamanın adından apardığı məktubda ABŞ prezidenti ikitərəfli münasibətlərdə ciddi məsələlərin mövcud olduğunu bildirmişdir. Bu məsələlərin nədən ibarət olduğu sualının cavabında cənab Armitaj insan hüquqları sahəsində müəyyən işlərin görülməli olduğunu bildirir: Rəsmi Bakı Vaşinqtonun Türkiyə və Ermənistan arasında sərhədlərin açılması istiqamətində səylərini bu bir ilə yaxın vaxt ərzində diqqətlə izləyirdi. Azərbaycan Türkiyə və Ermənistan arasında münasibətlərin normallaşmasını alqışlayır. Lakin Azərbaycan sərhədlərin açılması və Dağlıq Qarabağ probleminin həlli məsələlərinin bir-biri ilə bağlı olduğunu hesab edir və Vaşinqtonun bunları bir-birindən ayırmasına ABŞ-ın Azərbaycanın maraqlarına əhəmiyyət vermədiyi kimi baxır. Cənab Armitaj deyir ki, xanım Klintonun səfəri müəyyən mənada bu qorxuların azalmasına xidmət etmişdir: Artıq bir ildir ABŞ-ın Azərbaycana səfiri vəzifəsi boş qalır. Prezident Obama Metyü Brayzanı bu vəzifəyə nominasiya edib. Cənab Brayzanın təyinatının təsdiq edilməsi ABŞ-Azərbaycan münasibətlərini daha yüksək səviyyəyə gətirə biləcəkmi sualına Riçard Armitaj onun Qafqaz regionuna yaxşı bilməsinə diqqəti çəkir: Riçard Armitaj Amerika-Türkiyə münasibətlərini şərh edərkən Vaşinqtonun bəzi mühüm məqamları nəzərdən qaçırdığını bildirir. Onun sözlərinə görə, ABŞ bir tərəfdən, Ermənistanla münasibətlərin normallaşmasına çalışmış, digər tərəfdənsə, Konqresdə erməni soyqırımına dair qətnamənin qəbul edilməsinə imkan vermişdir. Bu isə, nəinki Türkiyə və Ermənistan arasında danışıqları durğun vəziyyətə gətirmişdir, həm də ABŞ-la münasibətlərə ciddi zərər vurmuşdur. Cənab Armitaj artıq iki dəfə təxirə salınmış Amerika-Türkiyə şurasının illik konfransının oktyabr ayında nəyahət baş tutacağına və Türkiyənin həmişəki kimi çox yüksək səviyyədə təmsil olunacağına inandığını bildirdi. Jurnalist və yazar Dilşad Əliyarlı 20 ildən artıqdır "Amerikanın səsi"ndə çalışır. Azərbaycan xidmətində televiziya proqramlarının yaradıcılarından biri olan Dilşad Əliyarlı proqramının redaktoru və aparıcısıdır. Dilşad Əliyarlı ABŞ-dan Azərbaycan dilində yayımlanan ilk televiziya xəbər proqramının ilk aparıcısı olub.